हाइवा की चपेट में आकर डीएवी केदला के क्लर्क की मौत
क्षेत्रके आईडब्लूएसपी सारूबेड़ा के समीप हीरक मार्ग पर सोमवार की अहले सुबह अज्ञात हाइवा की चपेट आने से टेंपो पर सवार डीएवी पब्लिक स्कूल केदला के क्लर्क प्रेम कुमार (33 वर्ष) की मौत घटना स्थल पर हो गई। घटना की सूचना पाकर कुजू पुलिस द्वारा मौके पर पहुंचकर शव को अपने कब्जे में लेते हुए पोस्टमार्टम के लिए हजारीबाग भेज दिया गया।
जानकारी के अनुसार प्रेम कुमार पिता गिरजा प्रसाद लोयला स्कूल स्टील गेट धनबाद के निवासी थे। रविवार की देर रात धनबाद से बस द्वारा रामगढ़ पहुंचे थे। बाद में टेंपो संख्या जेएच 24ए- 4997 को रिजर्व कर रामगढ़ से केदला सोमवार को अहले सुबह जा रहे थे। इसी दौरान आईडब्लूएसपी सारूबेड़ा के समीप यज्ञ समिति द्वारा हीरक मार्ग पर बनाए गए अस्थायी बड़े ठोकर से टेंपो पलट गया। इसी बीच पीछे से रहे अज्ञात हाइवा ने टेंपो को अपनी चपेट में ले लिया। इससे टेंपो पर सवार प्रेम कुमार की मौत मौके पर ही हो गई। जबकि घटना के बाद टेंपो चालक मौके से फरार हो गया। घटना की सूचना मिलते ही डीएवी पब्लिक स्कूल केदला के लगभग सभी कर्मचारी आनन-फानन में घटनास्थल पर पहुंचे जहां यज्ञ समिति द्वारा यज्ञ को लेकर बनाए गए हीरक मार्ग पर बेढंगे ठोकर को दुर्घटना का कारण बताते हुए पुलिस से इसको तुरंत हटाने की मांग की तथा पुलिस इस गैर जिम्मेदाराना हरकत को बढ़ावा देने का आरोप लगाया। इसी बात को लेकर कुजू पुलिस के जमादार अशोक सिंह विद्यालयकर्मियों से उलझ गए। फिर दोनों ओर से तीखी नोकझोंक अभद्र भाषा का खुलेआम दौर चला। बाद में अन्य पुलिस कर्मियों के बीच-बचाव के बाद मामला शांत हुआ।
श्री श्री हनुमंत प्राण प्रतिष्ठा यज्ञ को लेकर यज्ञ समिति द्वारा हीरक मार्ग सारूबेड़ा के समीप स्थित यज्ञशाला के सामने बनाया गया अस्थायी बेढंगा ठोकर ही वास्तव में दुर्घटना का कारण बना। इसी ठोकर से टकराकर टेंपो चालक अपना संतुलन खो बैठा। इसके फलस्वरूप टेंपो पलट गया।
परिजनोंका हाल है बेहाल : एकसाल पूर्व प्रेम कुमार की शादी हुई थी। एक दुधमुंही 5 माह की पुत्री भी है। मृतक के बड़े छोटे भाई ओपी परिसर पहुंचते ही प्रेम का शव देखकर करुण क्रंदन करने लगे। इससे पूरा ओपी परिसर में सन्नाटा पसर गया। वहीं मृतक के घर धनबाद में घटना को लेकर कोहराम मचा है। मृतक प्रेम कुमार होली के बाद परिवार के साथ केदला में ही शिफ्ट करने वाले थे। इसके लिए तैयारी चल रही थी।
रोते-बिलखते परिजन।
प्रेम कुमार।
मौत के बाद विद्यालय कर्मियों पुलिस के बीच हुई नोक झोक।
bho_Deva hin_Deva hin_Deva hin_Deva hin_Deva hin_Deva san_Deva hin_Deva